Канчатковая мэта ёсць – паўстанне беларускай нацыі. Я сваю кампанію “Будзьма беларусамі” вяду, відаць, са сваіх 15 гадоў, і многія з нас гэтую кампанію вядуць. Калі казаць канкрэтна пра гэты праект, я не магу сказаць, чым ён скончыцца. Мы ж не сотавы аператар, мы не можам падлічыць, колькі беларусаў з’явілася падчас кампаніі, не выдаем кожнаму пасведчанне. Мы спадзяемся на ідэі, на нейкі рух, які будзе ісці ад людзей. Мы правакуем жыхароў адказаць на пытанне “Будзьма беларусамі?”, дапамагаем каардынацыйна, але чакаем аддачы. І яна ёсць. Для таго, каб нацыя паўстала, трэба прайсці нейкі шлях. Якую частку гэтай дыстанцыі мы прайшлі на сённяшні момант? Колькі ў нас яшчэ наперадзе?